# Enigmailin ohje

### Enigmailin sääntömuokkaimen käyttö

Sääntömuokkaimessa voit muokata vastaanottajakohtaisia lähetysasetuksia. Voit määrätä, missä PGP/MIME-muodossa viesti lähetetään, mitä avainta käytetään ja allekirjoitetaanko tai salataanko se. Jokainen sääntö muodostuu viidestä kentästä ja on kirjoitettu yhdelle riville:

- Sähköpostiosoite: Osoitteet, joiden vastaanottaja-, kopio- tai piilokopiokentässä on ehdon täyttävä osoite. Ehto voi koskea myös vain osaa osoitteesta (lisätietoja muokkaa sääntöjä -ikkunasta)
- OpenPGP-avaimet: Lista vastaanottajalle käytettävistä OpenPGP-avaimista
- Allekirjoita: Allekirjoita tai älä allekirjoita viestejä tälle vastaanottajalle. Tämä asetus joko noudattaa viestin kirjoitusikkunassa antamaasi käskyä tai muuttaa sen. Mahdolliset arvot:

- Ei koskaan: Älä ikinä allekirjoita viestiä vastaanottajalle, huolimatta viestin kirjoitusikkunan asetuksista.
- Mahdollisesti: Allekirjoita viesti jos niin on viestin kirjoitusikkunassa asetettu
- Aina: Allekirjoita viestit vastaanottajalle aina, huolimatta viestin kirjoitusikkunan asetuksista

Jokainen sääntö pätee kaikille täsmääville viesteille. Jos jokin säännöistä ottaa allekirjoituksen pois päältä, viestiä ei allekirjoiteta huolimatta siitä, mitä muut säännöt määräisivät.

- Salaa: Salaa tai älä salaa viestiä. Asetusvalinnat ja niiden merkitykset ovat samat kuin viestin allekirjoitukselle.
- PGP/MIME: Ota käyttöön tai poista käytöstä PGP/MIME (RFC 3156) -koodaus. Jos PGP/MIME ei ole käytössä, viestit allekirjoitetaan ja salataan käyttäen viestinsisäistä PGP:tä. Asetusvalinnat ja niiden merkitykset ovat samat kuin viestin allekirjoitukselle.

Säännöt käsitellään niiden listausjärjestyksessä. Jos säännössä on annettu vastaanottajan OpenPGP-avaintunnus ja osoite täsmää vastaanottajan osoitteeseen, muita viestin kanssa täsmääviä sääntöjä ei enää käsitellä.

Huom.: Sääntömuokkain ei ole vielä valmis. Monimutkaisempia sääntöjä on mahdollista kirjoittaa muokkaamalla sääntötiedostoa käsin (näin muokattuihin sääntöihin ei pitäisi enää koskea sääntömuokkaimella). Tarkempia ohjeita sääntötiedoston muokkaamisesta Enigmailin kotisivulta.

Lisää ohjeita Enigmailin ohjesivuilta