# Axuda de Enigmail

### Usando Enigmail para ler o correo

- Botón Descifra na ventá principal do correo
  Este botón pode utilizarse para diferentes propósitos: descifrar, verificar, ou importar chaves públicas. Normalmente o descifrado/verificación sucede de xeito automático, mais isto pode desactivarse a través das preferencias. De todos xeitos, se isto falla, normalmente aparecerá unha mensaxe de erro na liañ de estdo de Enigmail. Se fai clic no botón Descifrar, poderá ver unha mensaxe de erro máis detallada, incluída a saída do comando GnuPG.
- Iconas do lápis e a chave na cabeceira da mensaxe
  As iconas do lápis e a chave ca cabeceira da mensaxe indican que a mensaxe que está a ler está asinada e/ou cifrada e que a sinatura é correcta, p.e. a mensaxe non mudou desde que foi asinada. Se a mensaxe tivese mudado, a icona do lápis mudaría nun láspis roto para indicar que a sinatura non é correcta. Se fai clic co botón dereito sobre o lápis ou a chave aparecerá un menú coas seguintes opcións:
  - Información de seguridade OpenPGP: permite ver o estado da saída de GnuPG para esta mensaxe.
  - Copiar información de seguridade OpenPGP: copia o estado da saída de GnuPG ao portarretallos; para pegala nunha mensaxe de resposta, etc.
  - Ver ID de foto OpenPGP: permite ver o ID de fotoda persoa que enviou a mensaxe, se é que tiña unha foto integrada na súa chave pública (Esta opción só estará activada se hai un ID de foto na chave.)
  - Información de seguridade S/MIME: permite ver a información sobre seguridade S/MIME para a mensaxe.

  Se non ten definido keyserver-options auto-key-retrieve no seu ficheiro `gpg.conf` e quere ler unha mensaxe asinada ou cifrada verá unha icona con un lápis na área da cabeceira con un símbolo de interrogación enriba, a liña de estado de Enigmail na cabeceira mostrará a mensaxe Parte da mensaxe asinada; prema na icona do lápis para máis detalles e a mensaxe no panel da mensaxe mostrará todos os bloques de sinaturas e indicadores de bloques de mensaxe OpenPGP.

  Tamén pode ver isto se ten definido keyserver-options auto-key-retrieve no seu ficheiro `gpg.conf` e a chave OpenPGP non está dispoñíbel no seu sevidor de chaves.

  Premendo na icona do lapis e símbolo de interrogación aparecerá unha ventá advertindo que a chave non está dispoñíbel no seu anel de chaves. Premendo en OK aparecerá outra ventá con unha lista de servidores de chaves dos cales pode seleccionar desde onde descargar a chave pública da persoa que lle enviou o correo.

  Para configurar a lista de servidores de chaves que quere usar, vaia á pestana Enigmail -> Preferencias -> Básico e introduza os enderezos dos servidores de chaves na caixa Servidor(es) de chaves: separados por comas. O primeiro servidor da lista será o que se utilice como servidor de chaves predeterminado.

- Abrir ficheiros adxuntos cifrados / importar chaves OpenPGP adxuntas
  Anexos nomeados *.pgp, *.asc e *.gpg son recoñecidos como anexos que poden ser manexados especialmente por Enigmail. Facendo clic co botón dereito neses ficheiros adxuntos actívanse dous elementos de menú especiais no menú contextual: Descifrar e abrir e Descifrar e gardar. Use estes dous elementos do menú se quere que Enigmail descifre un anexo antes de abrilo ou gardalo. Se un anexo é recoñecido como un ficheiro de chave OpenPGP, ofreceráselle importar as chaves no seu anel de chaves.

Pode consultar máis información na páxina web de axuda de Enigmail