# Pomoč za Enigmail

### Uporaba Enigmail pri branju sporočil

- Gumb Dešifriraj v glavnem oknu Pošta
  Ta gumb lahko uporabite za več dejanj: dešifriranje, preverjanje ali uvoz javnih ključev. Običajno se dešifriranje/preverjanje izvede samodejno, čeprav lahko to izključite v nastavitvah. Če pa to ne uspe, se ponavadi pokaže kratko sporočilo o napaki v vrstici stanja Enigmaila. Če kliknete na gumb Dešifriraj, boste videli bolj natančno sporočilo o napaki, vključno z izhodom ukaza GnuPG.
- Ikoni Pisalo in Ključ v prikazu glave sporočila
  Ikoni Pisalo in Ključ v glavi sporočila nakazujeta, da je bilo sporočilo, ki ga prebirate podpisano in/ali šifrirano in da ali je podpis dober, t.j. da sporočilo od trenutka podpisa ni bilo spremenjeno. Če je bilo sporočilo spremenjeno, se ikona Peresa spremeni v Polomlneno pero, kar nakazuje nepravilen podpis. Z desnim klikom na ikono Pero ali Ključ se pojavi meni z naslednjimi možnostmi:
  - Podatki o varnosti OpenPGP: omogoča ogled izhodnega stanja iz GnuPG za to sporočilo.
  - Kopiraj varnostne podatke OpenPGP: skopira izhodno stanje iz GnuPG na odložišče; za lepljenje v sporočilo-odgovor itn.
  - Pokaži fotografski ID OpenPGP: omogoča ogled Fotografskega ID osebe, ki je poslala sporočilo, če imajo fotografijo vdelano v svoj javni ključ. (Ta možnost je na voljo le, če fotografski ID obstaja v njihovem ključu.)
  - Varnostni podatki S/MIME: omogoča ogled varnostnih podatkov S/MIME za sporočilo.

  Če nimate nastavljenega keyserver-options autoretrieve-key v datoteki `gpg.conf` in preberete sporočilo, ki je podpisano ali šifrirano, boste videli ikono Peresa v področju izpisa glave z Vprašajem, vrstica stanja Enigmaila v področju glave bo izpisala Del sporočila je podpisan; kliknite ikono peresa za podrobnosti in sporočilo v podoknu sporočila bo prikazalo vse pokazatelje blokov sporočila OpenPGP in blok podpisa.

  Ta znak boste videli tudi, če imate nastavljeno keyserver-options auto-key-retrieve v svoji datoteki `gpg.conf`, vendar ključ OpenPGP ni na voljo na privzetem strežniku ključev.

  S klikom na ikono Pero in vprašaj prikličete okno z obvestilom, da ključ ni na voljo v vašem skladišču ključev. Če kliknete V redu, se pojavi novo okno s seznamom strežnikov ključev, s katerega izberete tistega, s katerega naj bo prenesen javni ključ pošiljatelja.

  Za nastavitev seznama strežnikov ključev, ki bi jih radi uporabljali, pojdite na zavihek Enigmail -> Nastavitve -> Splošno in vnesite naslove strežnikov ključev v polje Strežnik(i) ključev:, ločene z vejico. Prvi strežnik ključev na seznamu bo uporabljen kot privzeti.

- Odpiranje šifriranih priponk / uvažanje pripetih ključev OpenPGP
  Priponke s končnicami *.pgp, *.asc in *.gpg so prepoznane kot priponke, ki jih Enigmail lahko posebej obdela. Z desnim klikom na takšno priponko se v pojavnem meniju pojavita dve posebni izbiri: Dešifriraj in odpri in Dešifriraj in shrani. Ti izbiri uporabite, če želite, da Enigmail priponko dešifrira, preden jo odprete ali shranite. Če je priponka prepoznana kot datoteka ključa OpenPGP, vam bo ponujen uvoz ključev v vašo shrambo ključev.

Nadaljna pomoč je na voljo na spletni strani pomoči za Enigmail.