# Ajuda Enigmail

### Emprant l'Enigmail per llegir missatges

- Botó Desxifra a la finestra principal de la Missatgeria
  Aquest botó es pot emprar per a varies funcions: desxifrar, verificar o importar claus públiques. Normalment, el desxiframent/verificació és automàtic, encara que es pot desactivar amb una opció. Tanmateix, si això falla, es mostrarà un missatge curt d'error a la línia d'estat de l'Enigmail. Si feu un clic al botó Desxifra, podreu veure un missatge d'error més detallat, inclòsa la sortida de l'ordre GPG.
- Icones del llapis i la clau al visualitzador de capçaleres del missatge
  Les icones del llapis i la clau al visualitzador de capçaleres del missatge indiquen si el missatge que esteu llegint ha estat signat i/o xifrat. Si el missatge ha estat modificat, la icona del llapis canviarà a un llapis trencat per a indicar que la signatura és dolenta. Fent un clic amb el botó dret a la icona del llapis o de la clau mostrarà un menú amb les següents opcions:
  - Informació de seguretat OpenPGP: us permet veure l'estat de la sortida GPG del missatge.
  - Copia la informació de seguretat OpenPGP: copia l'estat de la sortida GPG al porta-retalls; enganxar-lo a un missatge de resposta, etc.
  - Mostra l'identificador de foto OpenPGP: us permet veure l'identificador de foto de la persona que envia el missatge, si ha incrustat una foto a la seva clau pública. (Aquesta opció només s'activarà si existeix l'identificador de foto a la seva clau.)
  - Informació de seguretat S/MIME: us permet veure la informació de seguretat S/MIME del missatge.

  Si no heu establert l'opció keyserver-options auto-key-retrieve al vostre fitxer `gpg.conf` i llegiu un missatge que està signat o xifrat, veureu la icona d'un llapis a l'àrea de visualització de les capçaleres amb un interrogant, i la línia d'estat de l'Enigmail a l'àrea de capçaleres indicarà Part del missatge signat; feu un clic a la icona del llapis pels detalls i el missatge de la subfinestra de la Missatgeria mostrarà tots els indicadors del bloc PGP del missatge i el bloc de signatura.

  També podreu veure això si teniu establerta l'opció keyserver-options auto-key-retrieve al vostre fitxer `gpg.conf` i la clau PGP no es troba en el servidor de claus predeterminat.

  En fer un clic a la icona del llapis amb interrogant s'obrirà una finestra avisant que la clau no està al vostre anell de claus. Si feu un clic a D'acord s'obrirà una altra finestra amb una llista dels servidors de claus que podeu seleccionar per a baixar la clau pública del remitent.

  Per a configurar la llista dels servidors de claus que voleu usar, aneu a la pestanya Enigmail -> Preferències -> Bàsic i introduïu les adreces dels servidors de claus a la caixa Servidor(s) de claus:, separats per comes. El primer servidor de claus serà el predeterminat.

- Obrint fitxers adjunts xifrats / important claus PGP adjuntes
  Els fitxers adjunts anomenats *.pgp, *.asc i *.gpg es reconeixen com adjunts que l'Enigmail pot gestionar de manera especial. Fent un clic amb el botó dret en aquests adjunts s'activen dos elements especials del menú contextual: Desxifra i obre i Desxifra i desa. Empreu aquests dos elements del menú si voleu que l'Enigmail desxifri un adjunt abans d'obrir-lo o desar-lo. Si un adjunt es reconeix com un fitxer de clau PGP, se us oferirà la possibilitat d'importar la clau al vostre anell de claus.

Teniu més ajuda a la vostra disposició a la pàgina web de l'Enigmail