# Βοήθεια του Enigmail

### Χρήση του Enigmail στη σύνταξη μηνυμάτων

- Μενού του Enigmail στο παράθυρο Σύνταξης μηνύματος
  - Υπογραφή μηνύματος: Ενεργοποίηση/Απενεργοποίηση της αποστολής υπογεγραμμένων μηνυμάτων. Ο χρήστης θα ειδοποιηθεί αν η υπογραφή αποτύχει.
  - Κρυπτογράφηση μηνύματος: Ενεργοποίηση/Απενεργοποίηση της κρυπτογράφησης για όλους τους παραλήπτες πριν την αποστολή. Ο χρήστης θα ειδοποιηθεί αν η κρυπτογράφηση αποτύχει.

    Αν έχει ενεργοποιηθεί η επιλογή Εμφάνιση επιλογών όταν είναι απαραίτητο στην καρτέλα Προτιμήσεις -> Επιλογή κλειδιού, και υπάρχουν διευθύνσεις στη λίστα παραληπτών για τις οποίες δεν υπάρχει δημόσιο κλειδί, θα εμφανιστεί η λίστα κλειδιών για να επιλέξετε αυτό που θα χρησιμοποιηθεί.

    Αν έχει ενεργοποιηθεί η επιλογή Να μην εμφανίζεται ποτέ ο διάλογος επιλογής κλειδί OpenPGP στην καρτέλα Προτιμήσεις -> Επιλογή κλειδιού, και υπάρχουν διευθύνσεις στη λίστα παραληπτών για τις οποίες δεν υπάρχει δημόσιο κλειδί, το μήνυμα θα αποσταλεί χωρίς κρυπτογράφηση.

  - Χρήση PGP/MIME για αυτό το μήνυμα: Ενεργοποίηση/Απενεργοποίηση της χρήσης PGP/MIME για αυτό το μήνυμα.

    Αν γνωρίζετε ότι οι παραλήπτες του μηνύματός σας μπορούν να διαβάσουν μηνύματα που χρησιμοποιούν PGP/MIME, καλό είναι να το ενεργοποιήσετε.

    Αυτό το χαρακτηριστικό εξαρτάται από το αν έχετε ενεργοποιήσει μία από τις επιλογές Επιτρέπεται η χρήση PGP/MIME ή Να χρησιμοποιείται πάντα PGP/MIME, στην καρτέλα Προτιμήσεις -> PGP/MIME.

  - Προκαθορισμένες επιλογές σύνταξης: Υπομενού.
    - Επιλογές υπογραφής/κρυπτογράφησης...: συντόμευση προς το Ρυθμίσεις λογαριασμού -> Επιλογές OpenPGP.
    - Επιλογές αποστολής...: συντόμευση προς την καρτέλα Προτιμήσεις -> Βασικές ρυθμίσεις.
    - Ρυθμίσεις επιλογής κλειδιού...: συντόμευση προς την καρτέλα Προτιμήσεις -> Επιλογή κλειδιού.
    - Επιλογές PGP/MIME...: συντόμευση προς την καρτέλα Προτιμήσεις -> PGP/MIME.
- Αφαίρεση κρυπτογράφησης: Αν παρουσιαστεί κάποιο σφάλμα κατά την αποστολή του μηνύματος, π.χ. ο διακομιστής POP δεν αποδεχτεί την αίτηση, το Enigmail δεν έχει τρόπο να το ανιχνεύσει, και το κρυπτογραφημένο μήνυμα θα εξακολουθήσει να εμφανίζεται στο παράθυρο Σύνταξης. Σε αυτήν την περίπτωση μπορείτε να ανακτήσετε το αρχικό σας κείμενο (χωρίς την υπογραφή/κρυπτογράφηση) με τη χρήση αυτού του μενού.
  Ως λύση ανάγκης, αυτή η επιλογή μπορεί να χρησιμοποιηθεί για την αποκρυπτογράφηση του κειμένου σε παράθεση, όταν απαντάτε σε κρυπτογραφημένα μηνύματα. Το Enigmail θα πρέπει να αποκρυπτογραφήσει αυτόματα το αρχικό μήνυμα, αλλά αν για κάποιο λόγο αυτό δε συμβεί, μπορείτε να το κάνετε εσείς με τη χρήση αυτού του μενού.
- Επισύναψη δημόσιου κλειδιού: εισάγει το μπλοκ του δημόσιου κλειδιού σε μορφή ASCII-armored στην τρέχουσα θέση του δρομέα στο παράθυρο Σύνταξης. Θα σας ζητηθούν οι διευθύνσεις αλληλογραφίας του κλειδιού/ών που θα εισαχθεί. Κλειδιά που εισήχθησαν με αυτόν τον τρόπο θα αναγνωριστούν αυτόματα από το Enigmail του παραλήπτη. Μετά την εισαγωγή, μπορείτε να υπογράψετε/κρυπτογραφήσετε το μήνυμα ανάλογα με τις ανάγκες σας. Επίσης, δε θα πρέπει να εισάγετε πολλαπλά μπλοκ κλειδιών σε ένα μήνυμα· απλώς καθορίστε πολλαπλές διευθύνσεις αλληλογραφίας, χωρισμένες με κόμμα, όταν σας ζητηθεί.
- Εκκαθάριση αποθηκευμένης φράσης πρόσβασης: Χρήσιμο αν έχετε πολλαπλές φράσης πρόσβασης.
- Βοήθεια: Εμφανίζει τη Βοήθεια από το δικτυακό τόπο (αυτή η σελίδα).

Περισσότερη βοήθεια είναι διαθέσιμη στο δικτυακό τόπο του Enigmail