# Ajuda Enigmail

### Emprant l'editor de regles de l'Enigmail: Edició d'una regla OpenPGP

A l'editor de regles, podeu indicar, per cada destinatari, el xifratge, la signatura i PGP/MIME i quines claus OpenPGP emprar de manera predeterminada. En aquest diàleg, podeu indicar les regles per un destinatari individual i per un grup de destinataris amb atributs força similars.

- Estableix les regles OpenPGP per a: Conté l'adreça de correu dels destinataris (sense noms, p.ex. només una adreça com `algu@correu.domini`). Podeu indicar algunes adreces de correu, separades per espais. L'adreça indicada aquí pot consistir de només la secció del domini, així el correu a qualsevol adreça del domini coincidirà (p.ex. `@correu.domini` coincideix amb `algu@correu.domini`, `algualtre@correu.domini`, `qualsevol@correu.domini`, etc.)
- Aplica la regla si el destinatari ...: Això modifica la coincidència de les adreces de correu. Si s'ha introduït múltiples adreces de correu, el paràmetre s'aplicarà a totes. Els exemples següents estan basats en les Regles OpenPGP introduïdes més amunt `algu@correu.domini`.
  - És exacta: amb aquest paràmetre, la regla només s'activarà amb adreces de correus a `algu@correu.domini` (exacta, coincidència sense distinció de majúscules).
  - Conté: amb aquest paràmetre, qualsevol adreça de correu que contingui la cadena coincidirà (p.ex. `tambealgu@correu.domini` o `algu@correu.domini.net`)
  - Comença amb: amb aquest paràmetre, qualsevol adreça de correu que comenci amb la cadena coincidirà (p.ex. `algu@correu.domini.net`, `algu@correu.domini-nom.com`)
  - Acaba amb: amb aquest paràmetre, qualsevol adreça de correu que acabi amb la cadena coincidirà (p.ex. `algu@correu.domini`, `algualtre@correu.domini`).
- Continua amb la següent regla per l'adreça coincident
  L'activació d'aquesta funció us permet definir una regla sense haver d'indicar una identificació de clau en el camp Empra les claus OpenPGP següents:, així que l'adreça de correu s'usa per comprovar la clau en el moment d'enviar. També es processaran les regles posteriors per a la mateixa adreça(es).
- No comprovis més regles per l'adreça coincident
  L'activació d'aquesta funció atura el procés d'altres regles per a l'adreça(es) coincident amb aquesta regla. El procés de regles continua amb el següent destinatari.
- Empra les següents claus OpenPGP:
  Empreu el botó Selecciona clau(s).. per seleccionar les claus dels destinataris que s'usaran per a xifrar. De la mateixa manera que amb l'acció anterior, no es processen més regles amb l'adreça coincident.
- Signatura per omissió: activa o desactiva la signatura del missatge, en funció del que s'ha indicat a la finestra de redacció del missatge. El valors són:

- Mai: desactiva la signatura, inclòs si s'ha activat a la finestra de redacció del missatge (preval sobre els altres valors)
- Sí, si s'ha seleccionat a la redacció del missatge: deixa la signatura tal com s'ha indicat a la finestra de redacció del missatge
- Sempre: activa la signatura, inclòs si no s'ha activat a la finestra de redacció del missatge

Aquests paràmtres de signatura s'apliquen a totes les regles que coincideixen. Si una de les regles desactiva la signatura, el missatge no es signarà, a menys que altres regles indiquin Sempre.

- Xifratge: activa o desactiva el xifratge del missatge. Els paràmetres admesos i el seu significat són els mateixos que per la signatura de missatge.
- PGP/MIME: activa o desactiva l'ús de la codificació PGP/MIME (RFC 3156) del missatge. Si el PGP/MIME està desactivat, els missatges es codifiquen usant el "PGP inserit". Els paràmetres admesos i el seu significat són els mateixos que per la signatura de missatge.

Les regles es processen segons l'ordre mostrat a la llista de l'editor de regles OpenPGP. Quan una regla coincideix amb un destinatari i conté una identificació de clau OpenPGP, a més d'usar la identificació de clau indicada, el destinatari ja no es té en compte al processar més regles.

Teniu més ajuda a la vostra disposició a la pàgina de paràmetres per destinatari de l'Enigmail