# Axuda de Enigmail

### Usando Enigmail para compoñer mensaxes

- Menú de Enigmail na ventá de Composición de correo
  - Asinar mensaxe: Activa/Desactiva o envío de correo asinado. O usuario ou usuaria son notificados se a sinatura falla.
  - Cifrar mensaxe: Activar/Desactiva o cifrado a todos os destinatarios ou destinatarias antes do envío. Notifícase en caso de que se produza un erro no cifrado.

    Se Mostrar selección cando sexa necesario está definido na pestana de Preferencias -> Selección de chaves, mostrarase unha listaxe de chaves se hai algún enderezo na lista de destinatarios/as da mensaxe para os/as que non ten chave pública.

    Se a opción de non mostrar nunca o diálogo de selección de chaves OpenPGP está activado na pestana Preferencias -> Selección de chaves, e hai enderezos na lista de destinatarios/as para os que non ten a chave pública, a mensaxe enviaras sen cifrar.

  - Usar PGP/MIME para esta mensaxe: Activa/Desactiva o uso de PGP/MIME para esta mensaxe.

    Se sabe que o(s) destinatario(s) ou destinataria(s) poden ler correo utilizando o formato PGP/MIME, debería utilizalo.

    Esta característica depende da configuración na pestana Preferencias -> PGP/MIME sendo a opción Permitir o uso de PGP/MIME ou Usar sempre PGP/MIME.

  - Opcións predeterminadas para a composición: Submenú.
    - Opcións de Sinatura/Cifrado...: atallo a Configuración das contas -> Opcións OpenPGP.
    - Opcións de envío...: atallo á pestana Preferencias -> Envío.
    - Opcións de selección de chaves...: atallo á pestana Preferencias -> Selección de chaves.
    - Opcións PGP/MIME...: atallo á pestana Preferencias -> PGP/MIME.
- Desfacer cifrado: Se hai un fallo ao enviar un correo, como o servidor POP que non acepta unha solicitude, Enigmail non pode sabelo, e a mensaxe cifrada seguirá na ventá de composición. Escollendo este elemento do menú desfarase o cifrado/sinatura, volvendo o texto orixial á ventá de composición.
  Como un arranxo temporal, esta opción pode utilizarse para descifrar o texto comentado ao responder mensaxes cifradas. Enigmail debería descifrar a mensaxe automaticamente, mais se falla por algunha razón, pode utilizar este elemento do menú para forzalo.
- Inserir chave pública: insire a chave pública nun bloque ASCII-armado na posición actual do cursos na ventá de composición. Pediráselle o enderezo da chave que quere inserir. As chaves inseridas desta maneira serán recoñecidas automaticamente ao seren recividas por Enigmail. Despois da inserción da chave, pode tamén escoller asinar/cifrar o correo se é preciso. De todos xeitos, non insira máis dun bloque de chaves nunha mensaxe; simplemente especifique múltiples enderezos de correo, separados por comas ou espazos, cando se lle pregunte.
- Limpar contrasinais gardados: Limpa os contrasinais gardados en caché. Útil se ten múltiples contrasinais.
- Axuda: Mostra información de axuda desde o sitio web (esta páxina).

Máis axuda dispoñíbel na páxina web de Axuda de Enigmail