# Axuda de Enigmail

### Usando o Editor de regras de Enigmail

No Editor de regras, pode especificar as opcións predeterminadas por destinatario/a para activar cifrado, sinatura e PGP/MIME, e definir que chave(s) OpenPGP utilizar. Cada regra consiste en 5 campos e está representada por unha soa liña:

- Correo: os campos de remite do(s) correo(s) o Para:, Cc: e Cco:the To:, Cc: and Bcc: que teñen que coincidir. A coincidencia funciona en subcadeas (Pódense consultar máis detalles no diálogo de edición da regra)
- Chave(s) OpenPGP: unha lista de ID's de chaves para utilizar cos enderezos destinatarios
- Asinar: activa ou desactiva a sinatura de mensaxes. Isto afirma ou anula o que especificou na ventá de composición da mensaxe. Os valores son:

- Nunca: desactiva a sinatura, aínda que estea activa na ventá de composición da mensaxe (anular outros valores)
- Posíbel: deixa a sinatura tal e como se especificou na ventá de composición da mensaxe.
- Sempre: activa a sinatura, aínda que non estea activada na ventá de composición da mensaxe

Estas configuracións da sinatura aplícanse para todas as regras que coincidan. Se algunha das regras desactiva a sinatura, a mensaxe non se asinará, a pesar do que digan outras regras Sempre.

- Cifrar: activa ou desactiva o cifrado de mensaxes. As configuracións permitidas e o seu significado é o mesmo que para as sinaturas.
- PGP/MIME: activa ou desactiva o uso da codificación de mensaxes PGP/MIME (RFC 3156). Se PGP/MIME está desactivado, as mensaxes codifícanse usando "PGP en-liña". Os valores permitidos e o seu significado son os mesmos que para a sinatura.

As regras procésanse no orde que se mostra na lista. Cando unha regra coincide co/a destinatario/a e contén un ID de chave OpenPGP, ademais de usar o ID de chave especificado, o/a destinatario/a non se terá en conta ao procesar máis regras.

Nota: O editor de regras aínda non está completo. É posíbel escribir regras máis avanzadas editando directamente o ficheiro de regras (estas regras non poderás ser editadas despois no editor de regras) Máis información sobre como editar directamente o ficheiro está dispoñíbel na páxina web de Enigmail

Pode atopar máis información de axuda na páxina web de Axuda de Enigmail