# Βοήθεια του Enigmail

### Χρήση του Επεξεργαστή κανόνων του Enigmail: Επεξεργασία κανόνων OpenPGP

Στον Επεξεργαστή κανόνων, μπορείτε να καθορίσετε τις προκαθορισμένες επιλογές για κάθε παραλήπτη για την ενεργοποίηση της κρυπτογράφησης, υπογραφής και χρήση PGP/MIME, και να επιλέξετε τα κλειδιά OpenPGP που θα χρησιμοποιηθούν. Σε αυτόν το διάλογο μπορείτε να καθορίσετε τους κανόνες για ένα συγκεκριμένο παραλήπτη, ή για μια ομάδα παραληπτών με παρόμοιες ιδιότητες.

- Ορισμός κανόνων OpenPGP για: Περιέχει τις διευθύνσεις αλληλογραφίας των παραληπτών (χωρίς ονόματα, δηλ. απλώς τη διεύθυνση, όπως η `somebody@email.domain`). Μπορείτε να εισάγετε παραπάνω από μία διεύθυνση, χωρίζοντάς τες με κενά. Οι διευθύνσεις μπορούν να περιέχουν μόνο τον τομέα ώστε ο κανόνας να εφαρμόζεται σε όλες τις διευθύνσεις από αυτόν τον τομέα. Παράδειγμα: εισάγοντας το `@email.domain`, ο κανόνας να εφαρμοστεί στα `body@email.domain`, `somebody@email.domain`, `anybody@email.domain`, κλπ.
- Εφαρμογή κανόνα αν ο παραλήπτης ...: Αυτό καθορίζει τον τρόπο ταιριάσματος της διεύθυνσης αλληλογραφίας. Αν έχουν εισαχθεί πολλαπλές διευθύνσεις, η ρύθμιση θα εφαρμοστεί σε όλες. Τα παρακάτω παράδειγμα βασίζονται στο ότι το `body@email.domain` έχει εισαχθεί στο παραπάνω πεδίο Ορισμός κανόνων OpenPGP για.
  - είναι ακριβώς: με αυτήν την επιλογή, ο κανόνας θα εφαρμοστεί μόνο σε μηνύματα προς το `body@email.domain` (ακριβές ταίριασμα, χωρίς διάκριση πεζών/κεφαλαίων).
  - περιέχει: με αυτήν την επιλογή, ο κανόνας θα εφαρμοστεί σε οποιαδήποτε διεύθυνση περιέχει τη συμβολοσειρά, δηλ. `anybody@email.domain` ή `body@email.domain.net`
  - αρχίζει με: με αυτήν την επιλογή, ο κανόνας θα εφαρμοστεί σε οποιαδήποτε διεύθυνση αρχίζει με τη συμβολοσειρά, δηλ. `body@email.domain.net`, `body@email.domain-name.com` κλπ.
  - τελειώνει με : με αυτήν την επιλογή, ο κανόνας θα εφαρμοστεί σε οποιαδήποτε διεύθυνση τελειώνει με τη συμβολοσειρά, δηλ. `anybody@email.domain`, `somebody@email.domain` κλπ.
- Συνέχιση με τον επόμενο κανόνα για τη διεύθυνση
  Ενεργοποιώντας αυτήν την επιλογή μπορείτε να ορίσετε έναν κανόνα χωρίς να χρειαστεί να εισάγετε ένα ID κλειδιού στο πεδίο Χρήση των ακόλουθων κλειδιών OpenPGP:, ώστε η διεύθυνση να χρησιμοποιηθεί για τον έλεγχο του κλειδιού την ώρα της αποστολής. Επίσης, θα εφαρμοστούν οι επόμενοι κανόνες για τη διεύθυνση.
- Να μη γίνει έλεγχος άλλων κανόνων για τη διεύθυνση
  Ενεργοποιώντας αυτήν την επιλογή μπορείτε να σταματήσετε τον έλεγχο της συγκεκριμένης διεύθυνσης, δηλ. ο έλεγχος κανόνων συνεχίζεται για την επόμενη διεύθυνσή
- Χρήση των ακόλουθων κλειδιών OpenPGP:
  Χρησιμοποιήστε το κουμπί Επιλογή κλειδιού(ών)... για να επιλέξετε τα κλειδιά του παραλήπτη που θα χρησιμοποιηθούν για την κρυπτογράφηση. Όπως και στην παραπάνω ενέργεια, δε θα ελεγχθούν οι επόμενοι κανόνες για τη διεύθυνση.
- Εξ ορισμού για υπογραφή: ενεργοποίηση ή απενεργοποίηση της υπογραφής του μηνύματος. Αυτό είτε χρησιμοποιεί ή παρακάμπτει την επιλογή που κάνατε στο παράθυρο Σύνταξης του μηνύματος. Διαθέσιμες τιμές είναι οι:

- Ποτέ: απενεργοποιεί την υπογραφή, ακόμα και αν έχει ενεργοποιηθεί στο παράθυρο Σύνταξης του μηνύματος
- Ναι, αν επιλεγεί στη σύνταξη μηνύματος: θα χρησιμοποιηθεί η επιλογή που έγινε στο παράθυρο Σύνταξης του μηνύματος
- Πάντα: ενεργοποιεί την υπογραφή, ακόμα και αν δεν έχει ενεργοποιηθεί στο παράθυρο Σύνταξης του μηνύματος

Αυτές οι επιλογές εφαρμόζονται σε όσους κανόνες ταιριάζουν. Αν κάποιος κανόνας απενεργοποιεί την υπογραφή, το μήνυμα δε θα υπογραφεί, ανεξάρτητα από άλλους κανόνες που χρησιμοποιούν το Πάντα.

- Κρυπτογράφηση: ενεργοποιεί ή απενεργοποιεί την κρυπτογράφηση του μηνύματος. Οι επιτρεπόμενες τιμές και το νόημά τους είναι ίδιες με αυτές της υπογραφής.
- PGP/MIME: ενεργοποιεί ή απενεργοποιεί τη χρήση της κωδικοποίησης PGP/MIME (RFC 3156) για το μήνυμα. Αν απενεργοποιηθεί, τα μηνύματα θα κωδικοποιούνται με "εμβόλιμο PGP". Οι επιτρεπόμενες τιμές και το νόημά τους είναι ίδιες με αυτές της υπογραφής.

Οι κανόνες εφαρμόζονται με τη σειρά που βρίσκονται στη λίστα του Επεξεργαστή κανόνων OpenPGP. Κάθε φορά που ένας κανόνας ταιριάζει με έναν παραλήπτη και περιέχει ένα ID κλειδιού OpenPGP, εκτός του ότι θα χρησιμοποιηθεί το καθορισμένο ID κλειδιού, ο παραλήπτης δε θα θεωρείται διαθέσιμος για τους υπόλοιπους κανόνες.

Περισσότερη βοήθεια είναι διαθέσιμη στο δικτυακό τόπο του Enigmail