# Βοήθεια του Enigmail

### Χρήση του Επεξεργαστή κανόνων του Enigmail

Στον Επεξεργαστή κανόνων, μπορείτε να καθορίσετε τις προκαθορισμένες επιλογές για κάθε παραλήπτη για την ενεργοποίηση της κρυπτογράφησης, υπογραφής και χρήση PGP/MIME, και να επιλέξετε τα κλειδιά OpenPGP που θα χρησιμοποιηθούν. Κάθε κανόνας αποτελείται από πέντε πεδία:

- Email: οι διευθύνσεις αλληλογραφίας που μπορούν να χρησιμοποιηθούν στα πεδία To:, Cc: και Bcc:. Ο έλεγχός τους γίνεται με χρήση υποσυμβολοσειρών (Περισσότερες λεπτομέρειες υπάρχουν στο διάλογο του Επεξεργαστή κανόνων)
- Κλειδί(ιά) OpenPGP: η λίστα ID κλειδιών OpenPGP για χρήση με τον αποστολέα
- Υπογραφή: ενεργοποίηση ή απενεργοποίηση της υπογραφής του μηνύματος. Αυτό είτε χρησιμοποιεί ή παρακάμπτει την επιλογή που κάνατε στο παράθυρο Σύνταξης του μηνύματος. Διαθέσιμες τιμές είναι οι:

- Ποτέ: απενεργοποιεί την υπογραφή, ακόμα και αν έχει ενεργοποιηθεί στο παράθυρο Σύνταξης του μηνύματος
- Πιθανή: θα χρησιμοποιηθεί η επιλογή που έγινε στο παράθυρο Σύνταξης του μηνύματος
- Πάντα: ενεργοποιεί την υπογραφή, ακόμα και αν δεν έχει ενεργοποιηθεί στο παράθυρο Σύνταξης του μηνύματος

Αυτές οι επιλογές εφαρμόζονται σε όσους κανόνες ταιριάζουν. Αν κάποιος κανόνας απενεργοποιεί την υπογραφή, το μήνυμα δε θα υπογραφεί, ανεξάρτητα από άλλους κανόνες που χρησιμοποιούν το Πάντα.

- Κρυπτογράφηση: ενεργοποιεί ή απενεργοποιεί την κρυπτογράφηση του μηνύματος. Οι επιτρεπόμενες τιμές και το νόημά τους είναι ίδιες με αυτές της υπογραφής.
- PGP/MIME: ενεργοποιεί ή απενεργοποιεί τη χρήση της κωδικοποίησης PGP/MIME (RFC 3156) για το μήνυμα. Αν απενεργοποιηθεί, τα μηνύματα θα κωδικοποιούνται με "εμβόλιμο PGP". Οι επιτρεπόμενες τιμές και το νόημά τους είναι ίδιες με αυτές της υπογραφής.

Οι κανόνες εφαρμόζονται με τη σειρά που βρίσκονται στη λίστα. Κάθε φορά που ένας κανόνας ταιριάζει με έναν παραλήπτη και περιέχει ένα ID κλειδιού OpenPGP, εκτός του ότι θα χρησιμοποιηθεί το καθορισμένο ID κλειδιού, ο παραλήπτης δε θα θεωρείται διαθέσιμος για τους υπόλοιπους κανόνες.

Σημείωση: Ο Επεξεργαστής κανόνων δεν είναι ακόμα ολοκληρωμένος. Είναι δυνατή η συγγραφή πιο προχωρημένων κανόνων με απευθείας επεξεργασία του αρχείου κανόνων (δε θα πρέπει να γίνει πλέον επεξεργασία αυτών των κανόνων με τον Επεξεργαστή). Περισσότερες πληροφορίες για την απευθείας επεξεργασία του αρχείου κανόνων υπάρχουν στο δικτυακό τόπο του Enigmail

Περισσότερη βοήθεια είναι διαθέσιμη στο δικτυακό τόπο του Enigmail